Хелена Шерфбек – Уикипедия
10 юли 1862 г.
Хелзинки, херцогство Финландия, Руска империя
23 януари 1946 г. (83 г.)
Салтшьобаден, Швеция
натурализъм, реализъм, експресионизъм
Академия Колароси
Сванте Шерфбек
Олга Йохана Принц
Хелена Шерфбек в Общомедия
Хелена Шерфбек, (на шведски: Helena Sofia Schjerfbeck) е родена на 10 юли 1862 г. в Хелзинки, херцогство Финландия, Руска империя. Финландско-шведска художничка, представител на модерното изкуство.
Хелена Шерфбек започва да рисува още на 11-годишна възраст в училището към Финландското общество на любителите на изкуството. От 1880 г. участва в изложби и скоро се утвърждава сред художниците. След получаване на стипендия от Сената на Руската империя, тя учи в Париж в Академия Колароси. От 1902 г., заедно с майка си живее в Хювинкяе (Hyvinkää), където усъвършенства уменията си. През 1917 г. прави първата си самостоятелна изложбата в галерия Стенман в Хелзинки, и има голям успех сред критици и ценители. През 1925 г. се премества в Тамисари. Тук рисува предимно натюрморти и преработва старите си картини. Някои от нейните творби от този период са в литографска техника. В началото на Зимната война, тя се премества в Тенала, където прекарва около една година. През 1944 г. заминава за Швеция.
Умира на 23 януари 1946 г. в Салтшьобаден.
Профил на момиче, 1887
Шерфбек рисува портрети, пейзажи, натюрморти и картини на историческа тематика. Определено влияние върху творчеството на художничката оказват произведенията на Фьодор Достоевски, Марсел Пруст и Артур Рембо. Тя е автор на повече от хиляда произведения и е изключително независима в своето творческо търсене. Не се вписва в кръга на столичните художници. Създава творчество поразяващо както критиците, така и ценителите на изкуството. Тя умее майсторски да променя своя маниер в художественото търсене от академически реализъм (края на 1880 г.) до експресионизъм и модернизъм (1940 г.).
Баща – Сванте Шерфбек (1833 – 1876),
Майка – Олга Йоанна Принц (1839 – 1923),
Брат – Магнус (1860 – 1933).
На 5-ти октомври, 2012 г. Финландия издава възпоменателна биметална монета от 2 евро, посветена на 150-годишнината от рождението на художничката.
От 1 юни до 14-ти октомври 2012 г. в Хелзинки в галерия Атенеум е организирана най-мащабната изложба с творбите на Шерфбек. На изложбата са представени около 400 нейни картини.
Оздравяващ, 1888
Четящо момиче, 1904
Глава на момиче, 1885
Танцувалните обувки, 1882
Тази страница частично или изцяло представлява превод на страницата „Шерфбек, Хелена“ в Уикипедия на руски. Оригиналният текст, както и този превод, са защитени от Лиценза „Криейтив Комънс - Признание - Споделяне на споделеното“, а за съдържание, създадено преди юни 2009 година — от Лиценза за свободна документация на ГНУ. Прегледайте историята на редакциите на оригиналната страница, както и на преводната страница. Вижте източниците на оригиналната статия, състоянието ѝ при превода, и списъка на съавторите.
VIAF: 14825226
LCCN: n91019300
ISNI: 0000 0001 0872 0553
GND: 119335875
SELIBR: 207136
SUDOC: 031082238
BNF: cb122368242 (архив)
BIBSYS: 90101380
ULAN: 500012966
NDL: 001207847
NKC: jo2012696133
RKD: 70585
Взето от „https://bg.wikipedia.org/w/index.php?title=Хелена_Шерфбек&oldid=8323775“.
Последна редакция на страницата: в 18:34, на 4 януари 2018.